**Οδηγός για τους συντάκτες τοπογραφικών διαγραμμάτων**


**με την συμπερίληψη σε αυτά των στοιχείων του Δασικού Χάρτη**

Ο Δασικός Χάρτης της Π.Ε. Καστοριάς αναρτήθηκε με την **5010/15-1-2021** (ΑΔΑ: 6ΡΣΦΟΡ1Γ-ΡΥ3) Απόφαση Ανάρτησης και βρίσκεται στην σχετική εφαρμογή της ιστοσελίδας της Ελληνικό Κτηματολόγιο. Από την ημερομηνία ανάρτησης του Δασικού Χάρτη, η βεβαίωση του χαρακτήρα μιας έκτασης γίνεται από το συντάκτη του τοπογραφικού διαγράμματος[[1]](#footnote-3).

**Επισκεπτόμαστε την ιστοσελίδα με τους αναρτημένους δασικούς χάρτες στον παρακάτω σύνδεσμο:**


<https://gis.ktimanet.gr/gis/forestsuspension>

Σε πρώτη φάση ο συντάκτης του τοπογραφικού διαγράμματος πρέπει να δει σε τι στάδιο είναι ο Δασικός Χάρτης (Αναρτημένος ή Κυρωμένος). Στην περίπτωση του Δασικού Χάρτη Π.Ε. Καστοριάς, αυτός έχει οριστική ισχύ μόνο σε επιμέρους εκτάσεις που περιλαμβάνονται στους πρώην Ο.Τ.Α. Δισπηλιού, Μαυροχωρίου και Πολυκάρπης, όπου ο Δασικός Χάρτης έχει προγενέστερα κυρωθεί με την αρ. πρωτ. 51532/7717/7-10-2013 απόφαση της Γενικής Γραμματέως Περιφέρειας Ηπείρου – Δυτ. Μακεδονίας (Φ.Ε.Κ. 557/1-11-2013, τεύχος Δ’.) και για το μη αναμορφούμενο τμήμα αυτών. Συγκεκριμένα οι εν λόγω εκτάσεις εντοπίζονται στην σχετική εφαρμογή, όπου απεικονίζονται **με γκρι οριογραμμή και διαγράμμιση μαύρου χρώματος, ενώ στη περιγραφική πληροφορία αναφέρεται το λεκτικό «*η περιοχή εξαιρείται της υποβολής των αντιρρήσεων*».**



Ανάλογα με το χαρακτήρα του ακινήτου ή τμημάτων αυτού, δίνεται και η αντίστοιχη βεβαίωση στο τοπογραφικό διάγραμμα, με την αναφορά του σταδίου που βρίσκεται ο

δασικός χάρτης (αναρτημένος ή κυρωμένος). Στην συγκεκριμένη εργασία είναι χρήσιμο το υπόμνημα του Δασικού Χάρτη :



**Επεξήγηση των συμβόλων του Δασικού Χάρτη:**

|  |  |
| --- | --- |
| **ΔΔ** | ΔΑΣΗ ΚΑΙ ΔΑΣΙΚΕΣ ΕΚΤΑΣΕΙΣ ΣΤΙΣ Α/Φ ΠΑΛΑΙΟΤΕΡΗΣ ΛΗΨΗΣ Ή ΠΡΟΫΦΙΣΤΑΜΕΝΑ ΣΤΟΙΧΕΙΑ  ΔΑΣΗ ΚΑΙ ΔΑΣΙΚΕΣ ΕΚΤΑΣΕΙΣ ΣΤΙΣ Α/Φ ΠΡΟΣΦΑΤΗΣ ΛΗΨΗΣ & ΣΤΙΣ ΑΥΤΟΨΙΕΣ\* |
| **ΔΑ** | ΔΑΣΗ ΚΑΙ ΔΑΣΙΚΕΣ ΕΚΤΑΣΕΙΣ ΣΤΙΣ Α/Φ ΠΑΛΑΙΟΤΕΡΗΣ ΛΗΨΗΣ Ή ΠΡΟΫΦΙΣΤΑΜΕΝΑ ΣΤΟΙΧΕΙΑ  ΑΛΛΗΣ ΜΟΡΦΗΣ / ΚΑΛΥΨΗΣ ΕΚΤΑΣΕΙΣ ΣΤΙΣ Α/Φ ΠΡΟΣΦΑΤΗΣ ΛΗΨΗΣ & ΣΤΙΣ ΑΥΤΟΨΙΕΣ\* |
| **ΑΔ** | ΑΛΛΗΣ ΜΟΡΦΗΣ / ΚΑΛΥΨΗΣ ΕΚΤΑΣΕΙΣ ΣΤΙΣ Α/Φ ΠΑΛΑΙΟΤΕΡΗΣ ΛΗΨΗΣ  ΔΑΣΗ ΚΑΙ ΔΑΣΙΚΕΣ ΕΚΤΑΣΕΙΣ ΣΤΙΣ Α/Φ ΠΡΟΣΦΑΤΗΣ ΛΗΨΗΣ & ΣΤΙΣ ΑΥΤΟΨΙΕΣ\* |
| **ΑΑ** | ΑΛΛΗΣ ΜΟΡΦΗΣ / ΚΑΛΥΨΗΣ ΕΚΤΑΣΕΙΣ ΣΤΙΣ Α/Φ ΠΑΛΑΙΟΤΕΡΗΣ ΛΗΨΗΣ  ΑΛΛΗΣ ΜΟΡΦΗΣ / ΚΑΛΥΨΗΣ ΕΚΤΑΣΕΙΣ ΣΤΙΣ Α/Φ ΠΡΟΣΦΑΤΗΣ ΛΗΨΗΣ & ΣΤΙΣ ΑΥΤΟΨΙΕΣ\* |
| **ΠΔ** | ΤΕΛΕΣΙΔΙΚΕΣ ΠΡΑΞΕΙΣ & ΑΠΟΦΑΣΕΙΣ ΧΑΡΑΚΤΗΡΙΣΜΟΥ - ΔΑΣΙΚΕΣ |
| **ΠΑ** | ΤΕΛΕΣΙΔΙΚΕΣ ΠΡΑΞΕΙΣ & ΑΠΟΦΑΣΕΙΣ ΧΑΡΑΚΤΗΡΙΣΜΟΥ - ΜΗ ΔΑΣΙΚΕΣ |
| **ΠΧ** | ΤΕΛΕΣΙΔΙΚΕΣ ΠΡΑΞΕΙΣ & ΑΠΟΦΑΣΕΙΣ ΧΑΡΑΚΤΗΡΙΣΜΟΥ - ΧΟΡΤΟΛΙΒΑΔΙΚΕΣ |
| **ΑΝ** | ΑΝΑΔΑΣΩΤΕΕΣ Ή ΔΑΣΩΤΕΕΣ ΕΚΤΑΣΕΙΣ |
| **ΧΧ** | ΧΟΡΤΟΛΙΒΑΔΙΚΕΣ ΕΚΤΑΣΕΙΣ ΣΤΙΣ Α/Φ ΠΑΛΑΙΟΤΕΡΗΣ ΛΗΨΗΣ  ΧΟΡΤΟΛΙΒΑΔΙΚΕΣ ΕΚΤΑΣΕΙΣ ΣΤΙΣ Α/Φ ΠΡΟΣΦΑΤΗΣ ΛΗΨΗΣ & ΣΤΙΣ ΑΥΤΟΨΙΕΣ\* |
| **ΧΑ** | ΧΟΡΤΟΛΙΒΑΔΙΚΕΣ ΕΚΤΑΣΕΙΣ ΣΤΙΣ Α/Φ ΠΑΛΑΙΟΤΕΡΗΣ ΛΗΨΗΣ  ΑΛΛΗΣ ΜΟΡΦΗΣ / ΚΑΛΥΨΗΣ ΕΚΤΑΣΕΙΣ ΣΤΙΣ Α/Φ ΠΡΟΣΦΑΤΗΣ ΛΗΨΗΣ & ΣΤΙΣ ΑΥΤΟΨΙΕΣ\* |

\* Ή ΣΤΟΥΣ ΚΤΗΜΑΤΙΚΟΥΣ ΧΑΡΤΕΣ ΤΟΥ Ν. 248/1976

Στην αντίστοιχη βεβαίωση, αναφέρεται ο χαρακτηρισμός της έκτασης :

1ο Ως δασικής ή μη που **έχει οριστική ισχύ -> στην περίπτωση του κυρωμένου τμήματος** (για τις προααναφερόμενες επί μέρους εκτάσεις των πρώην ΟΤΑ Δισπηλιού, Μαυροχωρίου και Πολυκάρπης – και συγκεκριμένα το μη αναμορφούμενο τμήμα αυτών).


2ο Ως δασικής ή μη που **έχει προσωρινή ισχύ -> στην περίπτωση του αναρτημένου τμήματος** (το υπόλοιπο τμήμα της Π.Ε. Καστοριάς).

**Ακόμα τα δεδομένα του αναρτημένου δασικού χάρτη μπορείτε να τα κατεβάσετε σε μορφή .shp από την ιστοσελίδα της Αποκεντρωμένης Διοίκησης Ηπείρου – Δυτικής Μακεδονίας από το οριζόντιο μενού «ΕΝΗΜΕΡΩΣΗ» στο υπομενού «ΔΑΣΙΚΟΙ ΧΑΡΤΕΣ».**

Τα ανωτέρω δεδομένα παρέχονται δωρεάν, στα πλαίσια της νομοθεσίας περί διάθεσης ανοικτών γεωχωρικών δεδομένων και μπορούν να αξιοποιηθούν περαιτέρω εφόσον αναφέρεται ο φορέας κατάρτισης, ελέγχου, θεώρησης, ανάρτησης και κύρωσής τους καθώς και διάθεσης αυτών (η Δ/νση Δασών Καστοριάς και η Ελληνικό Κτηματολόγιο).

**ΠΡΟΣΟΧΗ**:

Για τις περιοχές που είναι εκτός ανάρτησης ή κύρωσης (ειδικότερα αφορά σε εκτάσεις οι οποίες βρίσκονται σε ζώνες περιμετρικά σχεδίων οικισμών - σχετ. Α.Π. ΥΠΕΝ/ΔΔΕΥ/123007/3541/21-12-2020 – ΑΔΑ: Ω9ΩΓ4653Π8-ΖΦ2), εξακολουθούν να ισχύουν οι διατάξεις του άρθρου 14 του νόμου 998/1979, δηλαδή εκδίδεται βεβαίωση από τη δασική υπηρεσία για τον δασικό ή όχι χαρακτήρα μιας έκτασης εφόσον αυτό είναι απαραίτητο από την κείμενη νομοθεσία. Γενικά οι περιοχές αυτές (συμπληρωματικά των υφιστάμενων σχεδίων οικισμών) έχουν εξαιρεθεί της ανάρτησης και αυτή η πληροφορία δίνεται στον αναρτημένο δασικό χάρτη με το λεκτικό «***ως περιοχή εκτός ανάρτησης***».



Είμαστε στη διάθεση σας για τυχόν πληροφορίες ή διευκρινήσεις.

1. Παράγραφος 6, άρθρο 20 του νόμου 3889/2010, όπως ισχύει. [↑](#footnote-ref-3)